Tauno Koistinen

Tauno Tapio Koistinen (23. joulukuuta 1918 – 5. kesäkuuta 1977) oli suomalainen jalkapalloilija ja valmentaja.

Keskustukena pelannut Koistinen edusti koko uransa ajan Vaasan Palloseuraa vuosina 1938–1952. Hän voitti seurassa Suomen mestaruuden 1945 ja 1948. Kaikkiaan Koistinen pelasi 13 kauden aikana 130 pääsarjatason ottelua, joissa hän teki yhden maalin. 

Koistinen pelasi maajoukkueessa vuosina 1945–1947 kuusi maaottelua.

Pelaajauran loppuvaiheilla Koistinen ryhtyi myös valmentamaan. Hän toimi muun muassa VPS:n päävalmentajana 1950 ja 1952–1953.

Lähteet 

Suomalaiset jalkapalloilijat
Suomalaiset jalkapallovalmentajat
Jalkapallon Suomen mestarit
Vuonna 1918 syntyneet
Vuonna 1977 kuolleet